Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast saatesse!
Jätkan täna Rooma kirja käsitlemisega,
õpetades Jumala armust.
Õigemini õpetan ma evangeeliumist,
mis kätkeb endas tohutut Jumala armu.
Olen jaganud ka kirjakohti Apostlite teod 20:24
ja Galaatlastele 1:6-7.
Nii et, oleme rääkinud Jumala armust, mis on üks võimas õpetus.
Olen andnud ka välja raamatu "Arm - evangeeliumi vägi",
nii et julgustan sind tellima selle endale.
Need tõed peavad saama otsekui põletatud su südamesse,
et sa ei unustaks neid kunagi.
Hetkel aga räägime siis sellest, miks sa peaks elama püha elu?
Paulus ütles väga konkreetselt,
et sa ei saa õigeks Jumala silmis läbi omaenda jõupingutuste.
Paulus rääkis selle kinnituseks
iga inimese sees olevast alateadlikust tunnetusest,
Jumala Sõnast lähtuvast ilmutusest,
Vana Testamendi näidetest Aabrahami ja Taaveti kohta.
Roomlaste 5. ptk. on üks võimas alus, mis ütleb,
et kui olid enne oma loomuse poolest saatana laps,
siis uuestisünni kogemuse kaudu pead hakkama uskuma,
et oled nüüd oma loomuse poolest õige Jumala ees.
Sellega on nüüd klaar.
Peale kõiki neid vankumatuid väiteid tekkib küsimus,
et kui see kõik vastab tõele ja Jumal armastab meid tingimusteta,
siis miks peaks üldse elama püha elu?
Paulus annab selleks kaks põhjust,
millest esimese oleme enam-vähem läbi vaadanud.
See on kirjas Rooma 6:2-6,
kus ta ütleb, et esmane põhjus, miks sa ei saa enam teha pattu,
on selles, et sa oled surnud patule.
Sa oled ristitud Kristusesse,
mis tähendab, et oled ka ristitud Tema surma pattude eest.
Rooma 6:6 ütleb, et sa pead teadma, et su vana, patune loomus on läinud
ja kõik, mis sellest veel järgi on, on sinu uuendamata meeled.
Nii et, mida kiiremini oma mõtlemist muudad,
lõpetades mõtlemise kui kadunud hing,
kes sa enne päästetud saamist olid,
siis saavad muutuda ka su teod, mis ühtivad su uue loomusega.
See on väga lihtne tõdemus,
kuid samas vastand sellele, kuidas enamus kristlasi elavad.
Enamus kristlasi usub,
et nad on oma loomuse poolest saatana lapsed.
Kuulsin aastaid tagasi mehest nimega Peter Lord,
kes oli andnud välja kasseti teemal "Kalkunid ja kotkad".
Jutt käis kotkapojast, kes oli oma pesast välja kukkunud
ja kelle kasvatasid üles kalkunid.
Kalkunid ei lennanud, või kui, siis mitte kaugele,
veetes enamuse oma elust maa peal, nokkides ja klokutades.
Kotkas, kes nende keskel üles kasvas,
arvas, et ta on ka oma loomu poolest kalkun.
Samas aga oli ta sees kotka loomus,
mistõttu kui ta nägi linde lendamas, tekkis temalgi igatsus lennata.
Kuid igakord, kui ta selle jutuks võttis,
tegid kalkunid ta maha: "Sa oled kalkun,
mistõttu püsi aga siin maa peal ja otsi siit toidust."
See oli väga kurb lugu, kuni päevani,
mil see kotkas sai teada, kes ta tegelikult on
ja hakkas lendama, olemast enam kunagi kalkun.
Kogu loo mõte on küsimuses, oled sa kotkas või kalkun?
Kui pead end kalkuniks, siis sa ka käitud nagu kalkun.
Või teisisõnu -
kui pead end vanaks patuseks, kes on armu läbi päästetud,
siis sa ka käitud nagu vana patune.
Kui sa aga usud, et oled armu läbi päästetud
ja saanud Jumala õiguseks,
siis sa hakkad ka peegeldama seda püha elu oma tegude kaudu.
See on see, millest kõik need salmid räägivad.
Rooma 6:14: "Sest patt ei valitse enam teie üle,
kuna te ei ole Seaduse, vaid armu all."
See on üks paras pirakas.
Ma võiks veeta tunde ja päevi, et sellest õpetada.
Siin ei räägita eraldiseisvatest patutegudest,
vaid patusest loomusest, mis ei valitse enam su üle,
sest sa pole enam Seaduse, vaid armu all.
Kui lõpetad oma tegudele tuginemise,
püüdes nende kaudu teenida välja Jumala soosingut
ja võtad usu kaudu vastu suhte Jumalaga,
saad sa sel samal hetkel oma loomuse poolest õigeks.
Su vana loomus kaob ja sa saad asemele uue loomuse.
Nii ei saa ka enam su vana, patune loomus
valitseda su üle,
kui elad Jumala armu all.
Las ma öelda seda nii -
kui vana, patune loomus valitseb endiselt tugevalt su üle,
siis sa ei ela Jumala armu all.
Siis sa pole uuestisündinud ega õige.
Siis sa elad käsu all.
Väga tõsised väited, kuid samas igati tõesed.
Rooma 6:15: "Kuidas siis nüüd?
Kas hakkame tegema pattu,
kuna me ei ole Seaduse, vaid armu all? Kindlasti mitte!"
Siin on nüüd teine põhjus, miks elada püha elu.
Salm 16: "Eks te tea,
et kelle kuulekusse teie end loovutate orjaks,
kelle sõna te kuulate, selle orjad te olete -
olgu patu orjad surmaks või kuulekuse orjad õiguseks!"
Ma kasutan seda salmi väga palju.
Kui oled vaadanud mu saateid mõnda aega, siis tead,
et olen seda salmi kordi ja kordi kasutanud.
See on otsekui lihtne Jumala seadus -
kellele iganes sa alistud oma mõtete või tegude poolest,
sellel lased sa ka valitseda enda üle.
Ja siis on seal öeldud, et saatan on kõigi patuste mõtete ja tegude autor.
Nii et, kui alistud neile pattudele, oled alistanud end ka saatanale.
See ei tähenda,
et oled uuestisündinuna kaotanud oma pääste.
Nagu olen juba õpetanud -
sinu uuestisündinud vaim on totaalselt muutunud
ja Efeslaste 1:13 põhjal oled sa täielikult Jumalale pitseeritud.
Mis tähendab, et patt ei suuda tungida sellest pitserist läbi
ja jõuda su vaimu.
See ei saa muuta sind su põhiolemuse poolest.
Oma põhiloomuse poolest hoiad sa oma pühaduse alles,
isegi, kui oled teinud pattu.
Johannese 4:24: "Jumal on Vaim ja kes teda kummardavad,
peavad teda vaimus ja tões kummardama.”
See tähendab, et kui oled kogenud uuestisündi
ja oled pitseeritud Püha Vaimuga,
siis Jumal vaatab sind ja tegeleb sinuga
vastavalt sellele, kes sa oled oma vaimu poolest.
Ja oma vaimu poolest oled sa endiselt õige.
Kuid kas see annab meile õiguse elada patus?
Ei.
Sest kui elad patus,
annad saatanale meelevalla oma füüsilise ihu ja hinge üle.
Su vaim hoiab küll alal oma pääste, kuid su patutegudel on tagajärjed.
Olen tihti öelnud,
et saatan paneb su lõuna ühes pakendiga nahka.
Jeesus ütles Johannese 10:10:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
Varga all peab ta silmas saatanat,
kelle põhiolemus on tulla varastama, hävitama ja tapma.
Kui annad talle sentimeetri, võtab ta terve meetri.
Saatan on valmis hävitama su elu.
Seega, kui võtad Jumala armu ja tõsiasja, et oled päästetud
tuginedes oma usule Jeesusesse ja mitte oma headele tegudele
ning sa tead, et su vaim on pitseeritud,
mistõttu kui peaksidki tegema pattu,
ei muuda see Jumala suhtimist sinusse,
vaid sa võid endiselt "minna täie julgusega
Tema armu aujärje ette,
leides halastust ja armu parajal ajal!" (Heebrealastele 4:16)
Kui võtad sellise lähenemise, öeldes: "Vahet ju pole siis, kui teen pattu!",
siis rikud täiega Rooma 6:16.
Jah, on tõsi, et Jumal armastab sind endiselt,
kuid samas avad sa saatanale ukse oma ellu.
See on ka põhjus, miks paljud on haiged.
Nad küll usuvad, et Jumal võib tervendada
ja nad isegi paluvad selle tervenemise pärast,
kuid samas teevad koostööd saatanaga
läbi tülitsemiste, viha, abielurikkumise ja mille iganes muude asjade kaudu.
Nad lihtsalt lasevad saatanal tulla oma ellu
ja külvata sinna, mida iganes ta soovib.
Tehniliselt võttes võid sa isegi elada vihase ja kibestunud inimesena,
isegi, kui su sügavaim loomus on muudetud.
Sa lihtsalt ei lase sel avaldada mõju oma tegude ja mõtete üle,
mistõttu oledki jätkuvalt kibestunud, nurisev ja teistele haiget tegev.
Sul on see võimalus, isegi, kui oled uuestisündinud.
Kuid samas võid olla kindel, et su tegudel on ka tagajärjed.
See läheb sulle maksma midagi.
Jaakobuse 3:16 on öeldud: "Sest kus on kadedust ja riiakust,
seal on kärsitust ja igasuguseid halbu tegusid. "
Mitte teatud või palju halbu tegusid, aga igasuguseid halbu tegusid,
sest oled jätnud saatanale ukse pärani valla.
Isegi, et oled uuestisündinud ja su vaim on täielikult muudetud.
Kui aga jätkad kibestunud ja kade olemist, muudkui tülitsedes,
hoiad ka ukse pärani valla haigustele, vaesusele, lahutusele,
hävingule ja masendusele.
Siis aga nutad Jumala ees:
"Jumal, miks Sa lased sel minuga sündida?"
Jumal ei lase millelgi sündida - saatan teeb seda
ja sina teed temaga koostööd.
Tema on see, kes tulistab,
samas kui sa ise laadisid relva ta jaoks.
Sa ise andsid talle selle laetud relva.
Sina oled see, kes teda aitab.
Saatan ei saa ilma sinu nõusoleku- ja koostööta
sulle midagi teha.
Nii et, lõpeta see koostöö!
Pead mõistma Rooma 6:16 sisu ja mitte alistama end saatanale.
Sa ei peaks sillutama talle teed oma ellu.
Saatan vihkab seda, mida ma teen.
Talle meeldiks, kui mu saated ei jõuaks tele- ja raadioeetrisse
ning ma lõpetaks oma tegevuse.
Jah ma usun, et ma olen päästetud ja pitseeritud
ning Jumal armastab mind ükskõik, mis.
Kuid samas ei taha ma anda saatanale võimalust
hävitada kõike seda, mille Jumal on mulle andnud.
Seetõttu otsin Jumala palet nii palju kui vähegi võimalik
ega alistu saatanale.
Ma ei tee temaga mingit koostööd, sest tean, et ta tahab hävitada mu.
Johannese 10:10: "Varas ei tule muu pärast
kui varastama ja tapma ja hukkama."
Saatan tahab hävitada su elu.
1. Peetruse 5:8 on öeldud:
"Olge kained, valvake!
Teie süüdistaja, kurat, käib ringi nagu möirgav lõvi,
otsides, keda neelata."
See salm annab väga selgelt mõista, et saatan võib neelata, kelle iganes.
Ta peab vaid otsima ja vaatama, kes laseb end neelata.
On see alles üks paljastav kirjakoht!
On inimesi, kes ütlevad: "Saatan pani mind seda tegema",
arvates, et saatanal on vaba ligipääs nende ellu.
Otsekui öeldes, et kui saatan päriselt oma fookuse su peale paneb,
oled omadega õhtal.
Kutu.
Kuid see pole tõsi!
1. Peetruse 5:8 ütleb, et saatan otsib, keda neelata.
Seega, milleks siis teha koostööd temaga?
Milleks anda talle seda võimalust?
Need on need kaks väga head põhjust Rooma 6:6, 12,
miks mitte elada patus.
Samas pole need tingimused selleks, et Jumal su vastu võtaks,
sind õnnistaks
ja sind mitte hukka ei mõistaks ega karistaks.
Ei, sest kogu su hukkamõist ja karistus sai pandud Jeesuse peale.
Nii on sul ka ligipääs sellele, et olla õige Jumala silmis
ja seda ei millegi muu kui vaid usu läbi Jeesusesse.
See ei tugine su enda pühadusele.
Kas see tähendab siis, et sa ei pea elama püha elu?
Rooma 6:16 on öeldud: "Kindlasti mitte!
Eks te tea, et kelle kuulekusse teie end loovutate orjaks,
kelle sõna te kuulate, selle orjad te olete -
olgu patu orjad surmaks või kuulekuse orjad õiguseks!"
Kas see tähendab seda,
et sa ei pea enam kunagi Piiblit lugema?
Sest Jumal ei armasta ju sind ometigi selle põhjal,
kas või kui palju sa Piiblit loed.
Ta ei pea ju arvet selle üle,
jagades sulle teatud hulga punkte selle lugemise eest.
Paljud inimesed aga arvavad nii,
uskudes, et Jumala suhtumine meisse sõltub meie tegudest.
Kuid see pole nii.
Kuid, kui sa ei pea lugema oma Piiblit ja käima kirikus,
siis kas see tähendab, et võid teha mida iganes?
"Mida ma ikka sest' Jumala palgest otsin,
Piiblit loen ja kirikus käin,
kui Jumal mind ju nagunii armastab!
Andrew Wommack ju õpetab nii!"
Olgu alustuseks öeldud, et kui oled tõeliselt uuestisündinud,
ei tekkiks sul iialgi selliseid mõtteid.
Olen juba kasutanud neid kirjakohti, kuid 1. Johannese 3:3 ütleb:
"Igaüks, kellel on selline lootus tema peale,
puhastab ennast, just nagu tema on puhas."
Kui oled tõeliselt uuestisündinud, ei otsi sa võimalusi elada patus.
Su loomus on patu tegemise vastu
ja sa otsid võimalusi, kuidas sellest võitu saada,
peegeldades Jumala pühadust veel enam.
Nii et, kui oleksid tõeliselt uuestisündinud,
ei küsiks sa midagi sellist.
Kui aga oled uuestisündinud
ja esitad ikkagi nii rumala küsimuse nagu: "Kas võin patus edasi elada?",
siis vastus on: "Võid."
Kui tahad, võid patus edasi elada ja Jumal armastab sind ikkagi.
Kuid oleksid ääretult rumal, kui seda teeksid,
sest saatan tuleb ja hävitab su läbi tee, mille oled ise talle avanud.
Sa ei pea lugema Piiblit selleks, et Jumal sind armastaks.
Sa pead lugema seda iseenda pärast,
et mõista, kui väga Jumal sind armastab.
Sa ei pea käima kirikus selleks, et Jumal sind armastaks
kuid see on su enda jaoks vajalik, et kuuleksid häid sõnumeid sellest,
kui väga Jeesus sind armastab;
selleks, et olla ühenduses teiste kristlastega
ja rakendada nii oma usku kui kõike, mis sulle on antud.
Selles peitub üks sünnergia, kui oled omasuguste inimestega koos.
Jumal armastab sind ikka, isegi, kui sa ei käi kirikus,
kuid see oleks rumal mitte käia kirikus.
Vabanda mu otsekohesust, aga nii on,
Jah, Jumal armastab sind ikka, aga see oleks sinust rumal.
Ehk mida ma öelda tahan - Jumal armastab ka rumalaid!
Ma ei taha sind kuidagi solvata,
aga ma tahan, et sulle jõuaks kohale,
et see kõik on vaid su enda huvides elada püha elu.
Miks?
Et Jumal vastaks su palvetele, liiguks su elus ja õnnistaks sind?
Ei.
Sa teed kõiki neid asju läbi Jeesuse, kes on Jumala Armastatu (Ef.1:6)
Sa oled Jumalale meelepärane läbi Jeesuse.
Sa oled Jumalale meelepärane läbi usu (Heebrealastele 11:6).
Sa saad kõigist neist asjust osa läbi usu Jumalasse,
kuid see ei tähenda veel, et sa ei peaks elama püha elu.
Sa pead elama püha elu,
mis ei ole mitte su pääste vili, vaid su pääste alus ja juur.
Teine viis, kuidas seda öelda, on:
pühadus ei muuda Jumala suhtumist sinusse.
Küll aga muudab pühadus sinu suhtumist Jumalasse.
Kui uurid Jumala Sõna,
siis see ei pane Jumalat sind rohkem armastama.
Küll aga paneb see sind armastama rohkem Jumalat,
kui mõistad, kui imeline on Tema poolt pakutav pääste.
Kirikus käimine ei pane Jumalat sind rohkem armastama.
Küll aga hakkad sina rohkem Jumalat armastama,
kui viibid inimeste keskel, kellel on samad väärtused
ja kes ehitavad sind üles ja aitavad sind, kui oled hädas.
Seetõttu tulebki käia kirikus.
Kui sa ei palveta kunagi ega otsi Jumala palet,
siis Jumal armastab sind endiselt,
kuid sina ei armasta Teda selliselt.
Sa teed oma ärkveloleku ajal ikka midagi,
kuid kui sa ei hoia oma mõtteid Jumalal
ega püsi osaduses Temaga,
lastes Pühal Vaimul inspireerida end positiivses võtmes,
siis saad sa olema ühenduses selle rikutud maailmaga,
mida saatan kasutab selleks, et mõjutada sind negatiivsel moel.
See ei tähenda,
et peaksid lukustama end ainult oma palvekambrisse,
pidevalt palvetama, käima kirikus, maksma kümnist jne.
Sa ei pea tegema ühtki neist asjadest selleks, et Jumal sind armastaks.
Kuid sa oled rumal, kui sa ei tee neid.
Isegi, et Jumal armastab sind ka rumalana.
On aegu, kus me kõik oleme rumalad ja teeme valesid asju.
Selle asemel aga, et langeda süü- ja hukkamõistu alla,
mis juhtub siis, kui su suhe Jumalaga tugineb tegudele,
võid sa hoopis eksimuse korral öelda: "Aitäh Isa, Su armu eest!
Aitäh Sulle tõdede eest, mis on Rooma kirjas,
mille kohaselt olen õigeks mõistetud usu- ja mitte käsuseaduse järgi.
Aitäh Isa, et see kõik tugineb sellele, mida Jeesus on teinud."
Taoline lähenemine ei õhuta sind patustama,
aga isegi kui sa peaks patustama,
võimaldab see sul joosta tagasi Jumala ligiollu
ja võtta vastu Tema halastus ning arm,
selle asemel, et põgeneda Tema eest.
Kui Aadam ja Eeva Eedeni aias pattu tegid,
kuulsid nad Jumalat kõndimas aias ja nad peitsid end ära.
Nad peitsid end Jumala eest, kartes, et Ta teeb neile haiget
ja mõistab nad hukka ning hülgab nad.
Tegelikult aga oleks nad pidanud jooksma Ta juurde.
Aadamal ja Eeval polnud täiuslikku ilmutust Jumalast.
Seda kinnitab juba tõsiasi, et nad lasid maol veenda end,
et Jumal ei soovi neile head,
vaid hoiab seda head tagasi nende eest.
Neil polnud täiuslikku ilmutust Jumalast,
mistõttu kui nad tegid pattu, siis nad põgenesid Jumala eest.
Kui kurb see ka poleks,
siis eeldavasti paljud me vaatajadki on mingi jama kokku keeranud
ja midagi halba teinud.
Sa tead, et see on vale ja sa pole uhke enda üle.
Sa ei püüagi seda kõike vaiba alla pühkida
või väita, et sa pole eksinud.
Kuid sa põgened Jumala eest, selle asemel, et joosta Ta juurde.
Sa ei mõista, et Jumal armastab sind tingimusteta.
Kui aga oled oma elu täielikult Jeesusele andnud,
siis vaimusfääris oled sa õige Jumala ees.
Sind on õigeksmõistetud,
otsekui sa poleks kunagi pattu teinudki.
Ja Püha Vaim, kes elab su sees, on su ära pitseerinud.
Seetõttu ka ei jõua ükski su patt su vaimuni.
Johannese 4:24 ütleb, et Jumal on vaim
ja Ta vaatab ka sinu peale läbi vaimu.
Ja isegi, kui oled teinud midagi, mis on avanud saatanale ukse su ellu-
võib-olla sul on mõni suguhaigus;
võib-olla sa oled lahutatud või teinud haiget kellelegi;
võib-olla oled oma töö ja tervise maha mänginud -
mis iganes need asjad ka poleks.
Kuid isegi, et oled teinud valesid asju ja kannatad nüüd füüsilises mõttes,
siis kui oled siiski tõeliselt uuestisündinud
ja su loomus on ka päriselt muutunud,
siis oled pitseeritud Püha Vaimu poolt
ja see patt pole tunginud su vaimu.
Jumal on vaim ja Ta vaatab su peale vaimus.
Ja isegi, et oled hullu jama kokku keeranud,
oled sa Jumala silmis siiski Talle meelepärane
ja õige Tema ees.
See on otsekui liiga hea uudis, et olla tõsi.
Ja samas on mul nii tohutult kahju,
et on vaid ülivähe kristlasi,
kes näevad neid asju selliselt.
Enamus neist arvab,
et Jumal armastab neid vaid siis, kui nad on väärt armastust.
Nii et, kui nad teevad head ja tabavad kõiges märki
ning kõik on hästi,
siis nad käivad ja kiidavad Jumalat.
Kui nad aga midagi valesti teevad ja läbi kukuvad,
on nad valmis Jumala vihaks ja hülgamiseks.
Nad kurvastavad ja leinavad,
püüdes saada tagasi Jumala armu sisse,
samas kui Jumal pole hetkekski muutnud oma nägemust nendest.
Sest Jumal ei vaata välisele nõnda nagu inimesed seda teevad,
vaid Ta vaatab inimese südant.
Ja su südames näeb Ta sind püha, õige ja puhtana.
On see alles hea uudis!
Kui mõistaksid seda, millest just praegu räägin,
muudaks see igaveseks su suhte Jumalaga.
See on just see, millest Paulus siin räägib.
Rooma 6:17-18: "Aga tänu Jumalale,
et te olite küll patu orjad,
aga nüüd olete saanud südamest kuulekaks sellele õpetusele,
millesse teid on juhatatud,
ja patust vabastatuna olete saanud õiguse teenriteks."
On see alles võimas!
Sa oled muutunud oma loomuse poolest
ja miski ei saa seda muuta.
Kõik, mida vaid tegema pead, on uuendama oma meeli,
alustades arusaamisest,
et sa pole enam oma loomuse poolest saatana laps.
Sa pead mõistma, et oled muutunud oma sügavaima olemuse poolest.
Pead usuma, et su sees on vägi,
mis aitab ületada ükskõik, millised probleemid elus.
Nii hakkadki uuendama oma meeli.
See on see, mida me selle saate kaudu teeme.
Me jagame asju Jumala Sõnast, et saaksid uuendada oma meeli.
Jumala Sõna on tõde ütleb Johannese 17:17.
Nii et, sa võtad selle tõe ja see tõde teeb sind vabaks.
Johannese 8:32.
Kuid sa saad vabaks vaid selle tõe läbi, mida tunned.
On see alles hea uudis!